Diari Oficial de la Generalitat Valenciana


Sumari del DOGV 7522, del 11-05-2015 (2015/4242)

ACORD de 8 maig de 2015, del Consell, pel qual s'autoritza l'aprovació d'expedients d'enriquiment injust relatius a matèries de competència de la Conselleria de Benestar Social, i la imputació a càrrec del pressupost de la Generalitat de l'exercici 2015 de les obligacions contretes durant l'exercici 2014.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7522

Data del DOGV
:   11-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4242


Data del document
:   08-05-2015

Organisme emissor
:   Conselleria de Benestar Social

Tipus de document
:   Acord

ACORD de 8 maig de 2015, del Consell, pel qual s'autoritza l'aprovació d'expedients d'enriquiment injust relatius a matèries de competència de la Conselleria de Benestar Social, i la imputació a càrrec del pressupost de la Generalitat de l'exercici 2015 de les obligacions contretes durant l'exercici 2014. [2015/4242]  
El Consell, en la reunió del dia 8 de maig de 2015, va adoptar l'acord següent:  
El Decret 9/2014, de 10 de gener, del Consell, pel qual es va aprovar el Reglament orgànic i funcional de la Conselleria de Benestar Social, establix en l'article 1 que és el departament a què correspon exercir les competències en matèria de polítiques de prestació social, servicis socials, dependència, persones amb discapacitat, família, menors, adopcions, joventut, dona, cooperació al desenrotllament i immigració, voluntariat social i solidaritat.  
D'acord amb això, i per a complir els fins que té encarregats en matèria de majors, dona i integració social de persones amb discapacitat, la Generalitat, a través de la Conselleria de Benestar Social, ha rebut satisfactòriament diversos servicis i subministraments.  
  
Així mateix, per a atendre les obligacions contretes en l'exercici 2014, i generades com a conseqüència de la recepció dels esmentats servicis i subministraments, la Conselleria de Benestar Social ha tramitat diversos expedients d'enriquiment injust.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera de Benestar Social sotmetre a l'autorització prèvia del Consell l'aprovació dels expedients d'enriquiment injust tramitats per l'esmentada conselleria.  
  
Així mateix, i d'acord amb l'article 39.5 de l'esmentada llei, la imputació a l'exercici corrent de les obligacions econòmiques derivades dels esmentats expedients requerix l'autorització expressa del Consell, a proposta de la persona titular de la conselleria gestora.  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions i a proposta de la consellera de Benestar Social, el Consell  
  
ACORDA  
  
Primer  
Autoritzar l'aprovació per la consellera de Benestar Social dels expedients d'enriquiment injust per part de l'Administració, la quantia dels quals ascendix a 435.470,01 euros (IVA inclòs), com a conseqüència dels servicis prestats per les empreses que a continuació s'indiquen:  
  
Núm.   
exp. Empresa Import  
2/2015 Compañía Española de Petróleos, SAU 9.308,65 -  
3/2015 Labaqua, SA 79.860 -  
13/8528 MOE Centre de Dia de Puçol 184.413,78 -  
17/2015 Creu Roja Espanyola 4.352,58 -  
19/2015 Asociación Mensajeros de la Paz 47.580 -  
22/2015 Asociación Mensajeros de la Paz 47.970 -  
30/2015 Consorci Serv. Socials Especialitzats l'Horta Sud 61.985 -  
 Total 435.470,01 -  
  
  
Segon  
Autoritzar la imputació al pressupost corrent de les obligacions contretes durant l'exercici 2014 amb les referides empreses per import de 435.470,01 euros (IVA inclòs).  
  
València, 8 de maig de 2015  
  
El conseller secretari,  
JOSÉ CÍSCAR BOLUFER